Bybelskool » Beplanning vir Bybelskool.com 2013
15 Oct2012 Beplanning vir Bybelskool.com 2013
Ek is met langverlof die hele vierde kwartaal van 2012. Daar sal dus nie nuwe Bybelskool materiaal dié kwartaal verskyn nie. Jy is egter welkom om enige van die vorige reekse by Bybelskool.com te gebruik. Ek sluit vir jou die skakels na die 27 reekse in aan die onderkant van dié bydrae.
Ek sal wel van tyd tot tyd by my Facebook Bybelskool bladsy van my gedagtes en leeswerk met julle deel. Like net die bladsy en jy sal die bydraes outomaties ontvang.
My beplanning vir volgende jaar is om ongeveer 12 Bybelboeke saam met julle te lees. Dit hang onder andere saam met ons gemeente in Somerstrand se fokus op Die Storie (Max Lucado en Randy Frazee – lees meer daaroor by CUM) waarmee ons in 31 weke die narratiewe dele van die Bybel gaan deurwerk. Jy is dus welkom om ook van daardie materiaal te gebruik.
Ek gaan dus in Bybelskool.com DV die volgende boeke in 2013 lees:
Begin 24 Januarie
Begin 11 April
Daniël, Ester, Nehemia, Esra
Begin 18 Julie
Openbaring, 1&2&3 Johannes, Judas
Begin 17 Oktober
Ek het ook begin met die publisering van die Bybelskool materiaal in Epub formaat. Ek het begin met Prediker, en beplan ook om Spreuke, Hooglied, Johannes en Jesaja te doen. Julle kan meer daaroor lees by hierdie bydrae:
Die Bybelskool materiaal oor die boek Prediker in Epub formaat.
Lekker lees, luister en leef: